Foto’s: Kaapprovinsies in wit getooiSneeu in die Matroosberge (Foto: Storm Report SA, Twitter) Sneeu het Donderdag dele van die Wes-Kaap, Oos-Kaap en Noord-Kaap oornag in ŉ prentjiemooi landskap omskep. Sneeu het op plekke tot 20 cm diep gelê. Sosialemediagebruikers het talle foto’s van berge met sneeukappies en sneeubedekte bome, velde en paaie op Facebook en Twitter gedeel. Sneeu het Donderdagaand oor die hoogliggende gebiede van die Wes-Kaap, hoogliggende gebiede in die westelike en suidelike dele van die Oos-Kaap en die suidwestelike dele van die Noord-Kaap begin uitsak. Dit het uiterste koue in hierdie provinsies tot gevolg. Die Suid-Afrikaanse Weerdiens (SAWD) het vroeër berig die sneeu sal teen Saterdag na die hoogliggende gebiede in die suidwestelike en westelike dele van KwaZulu-Natal en die Drakensberg-streek uitbrei. Sneeu in die Matroosberge (Foto: Storm Report SA, Twitter) Die koue sal teen dán ook na die sentrale binneland versprei en inwoners in die Vrystaat, Noordwes, Gauteng en Mpumalanga sal ŉ ongewone byt in die lug voel. Wydverspreide reën het van Donderdag af ook in die westelike gedeeltes van die Wes-Kaap uitgesak en teen vanoggend na die westelike en suidelike gedeeltes van die Noord-Kaap uitgebrei. Sneeu in die Matroosberge (Foto: Storm Report SA, Twitter) Boorde bedek met sneeu by die Swaarmoed-pas (Foto: Hortgro, Twitter) Sneeu digby die Swaarmoed-pas (Foto: Hortgro, Twitter) Sneeu in die Matroosberge (Foto: Storm Report SA, Twitter) Nooitgedacht Koue Bokkeveld (Foto: Hortgro, Twitter)